Джатэгъэжьхэ ятотхыхь
Джатэгъэжь Элинэ Нарткъалэ дэт лицей №1-м и 11-нэ классым щIэсщ, еджакIуэ нэхъыфIхэм ящыщщ, ныбжьыщIэ зэпеуэхэм жыджэру зыкъыщегъэлъагъуэ. Иджыблагъэ абы япэ увыпIэр къыщихьащ Сочэ къалэ щекIуэ кIа «Шаги в науку — Юг» урысей гъэмахуэ конференцым.
Элинэ Джатэгъэжьхэ я лъэпкъ тхыдэм теухуауэ игъэхьэзыра лэ жьыгъэр нэхъыфIу къыщалъытащ зэпеуэм «Тхыдэ, лъахэхутэ, географие» и Iыхьэм. Абы къы хуагъэфэщащ «Интеллект будущего» щIыхь тхылъхэр, Урысейм щIэныгъэхэмкIэ и академием къыбгъэдэкIыу.
— Къэбэрдей-Балъкъэрым и тхы дэмкIэ ди егъэджакIуэм сигъэхьэ зырри, гъатхэм сыхэтащ «Генеалогия, родословная» республикэ зэпеуэм. ИужькIэ, си лэжьыгъэр Обнинск езгъэхьри, нэхъыфIхэм ящыщу ар къалъытащ икIи ба дзэуэгъуэ мазэм Сочэ къалэ щекIуэкIа «Шаги в науку — Юг» урысей гъэмахуэ конференцым срагъэблэгъащ. МахуитхукIэ дыщыIауэ, зэпеуэри гъэ щIэгъуэн дыдэ тщыхъуауэ дыкъэкIуэжащ. Къэ бэрдей-Балъ къэ рым щыщу абы цIыхуибл дыхэтащ, сэ ди лъэпкъым и тхыдэр къэзгъэлъэгъуащ, щIыуэпсыр хъумэ ным зи лэжьыгъэ тезыухуаи къытхэтащ. ИкъукIэ гуапэ тщы хъуащ Урысейм и щIыналъэ псоми къикIахэм дакъызэрыхэжа ныкIар, дэтхэнэ ди лэжьыгъэм и гулъы- тэ къы зэрыхуащIар, — жеIэ Эли-нэ. ИкIи и гуапэу я цIэ къытхуреIуэ Джатэгъэжьхэ ящыщу нэхъ цIэрыIуэ хъуа хэм.
Академик Джатэгъэжь Владимирщ Къэбэрдей-Балъкъэрым щыщу философие щIэныгъэ — хэм я доктор япэу хъуар. Къэбэрдей-Балъкъэр къэрал университетым кафедрэ зыбжанэ абы и жэрдэм хэлъу къыщызэIуахат. Къищы нэ мыщIауэ, сурэтыщI Iэзэ диIэщ — ар Джатэгъэжь Алек сандрщ. Ар Урысейм и Су рэтыщIхэм я зэгухьэныгъэм хэтщ, и лэжьыгъэхэр Европэмрэ Сириемрэ щыпсэу цIыху щхьэхуэхэм ящэ хуауэ яхъумэ. Нэхъ щIалэIуэхэм ящыщу къыхэбгъэщ хъуну къысщохъу Джатэгъэжь Инал. Ар урысей футболист цIэрыIуэщ, «Рубин» къэзан клу бым и гъуащ хьэхъу мэщ, — жеIэ пща щэм.
Къанщауэ Мэлычыпхъу.
